### ПРОЕКТ !

**ДОГОВОР**

**№………………………………………………**

Днес, ………. в гр.Русе, на основание основание чл.101е във вр. с чл.14, ал.4, т.1 от ЗОП и Утвърден протокол от Кмета на Община Русе, във връзка с проведена публична покана с предмет: **Открит паркинг в УПИ VI-3759, кв. 300 /ПИ 63427.2.5403 по КККР/ по ул. „Майор Узунов“, гр. Русе,** между:

1. **ОБЩИНА РУСЕ,** представлявана от **Кмета ПЛАМЕН ПАСЕВ СТОИЛОВ** с адрес: пл. „Свобода” №6, ЕИК по Булстат: 000530632, наричана по-долу **ВЪЗЛОЖИТЕЛ**, от една страна

и

2. **„………………………….” ………….. ……….**, със седалище и адрес на управление……………………………………………………………………………………, с ЕИК…………………………….., представлявано от…………………………………– ………………………., наричан по-долу за краткост **ИЗПЪЛНИТЕЛ** от друга страна**.**

## ПРЕДМЕТ НА ДОГОВОРА

**Чл. 1 (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни СМР за обособяване на самостоятелен обект **Открит паркинг в УПИ VI-3759, кв. 300 /ПИ 63427.2.5403 по КККР/ по ул. „Майор Узунов“, гр. Русе, общ. Русе,** съобразно инвестиционния проект, изискванията на Възложителя, посочени в Заданието за обществена поръчка и офертата на ИЗПЪЛНИТЕЛЯ, представляваща неразделна част от настоящия договор.

**(2) ИЗПЪЛНИТЕЛЯТ** извършва дейностите по ал. 1 съгласно Офертата и Техническото предложение на **ИЗПЪЛНИТЕЛЯ** и в съответствие с изискванията на Възложителя, посочени в техническата спецификация, както и клаузите на този Договор.

## СРОКОВЕ

**Чл. 2 (1)** Срок за приключване на строително-монтажните работи (СМР) по обекта предмета на поръчката е до **50 календарни дни**. Срокът започва да тече от датата, на съставяне и подписване на Протокол обр. 2а за откриване на строителната площадка по Наредба № 3 от 31.07.2003 г., на която **ВЪЗЛОЖИТЕЛЯ** предоставя на **ИЗПЪЛНИТЕЛЯ** достъп до строителната площадка и е до датата на подписване на Акт обр. 15.

**(2)** При спиране на строителството по обективни причини, изразяващи се в настъпване на неблагоприятни метеорологични условия, аварийни ситуации и други непозволяващи изпълнението на дейностите по договора, срокът за изпълнение спира да тече от подписване на протокол обр. 10 до подписване на протокол обр. 11 от Наредба №3/2003 г.

## ЦЕНА И НАЧИН НА ПЛАЩАНЕ

**Чл. 3 (1)** За изпълнение на дейностите по чл. 1 от договора **ВЪЗЛОЖИТЕЛЯТ** заплаща на **ИЗПЪЛНИТЕЛЯ** договорна цена съгласно Ценовото предложение на Изпълнителя, неразделна част от настоящият договор в размер на…………………….. лева без ДДС или **……………………………**.лева с ДДС. Договорената цена е окончателна и не подлежи на промяна.

**(2)** В цената по ал. 1 са включени всички възнаграждения и разходи на **ИЗПЪЛНИТЕЛЯ** за изпълнение на дейностите по чл. 1 от договора.

**Чл. 4 ВЪЗЛОЖИТЕЛЯТ** заплаща на **ИЗПЪЛНИТЕЛЯ** договорната цена по чл. 3 при условията на този Договор в лева по банков път в срок от 30 календарни дни след представяне на: Протокол за действително изпълнени СМР по образец на Възложителя /бивш акт обр.19/, акт обр. 15 и данъчна фактура.

## ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл. 5 ВЪЗЛОЖИТЕЛЯТ** има право да:

**(1)** Да проверява изпълнението на предмета на договора относно качеството на видовете строително-монтажни дейности, влаганите материали, спазване правилата за безопасна работа, без да се намесва в оперативната самостоятелност на **ИЗПЪЛНИТЕЛЯ.** Указанията на Възложителя са задължителни за **ИЗПЪЛНИТЕЛЯ,** освен ако са в нарушение на строителните правила и нормативи или водят до съществено отклонение от поръчката и от инвестиционния проект;

**(2)** Да прави възражения по изпълнението на работите по предмета на договора в случай на неточно изпълнение;

**(3)** Да откаже приемане и заплащане на част или на цялото възнаграждение, в случай че ИЗПЪЛНИТЕЛЯТ се е отклонил от поръчката или работата му е с недостатъци;

**(4)** При констатиране на некачествено изпълнени работи, да изисква същите да бъдат отстранени или поправени за сметка на ИЗПЪЛНИТЕЛЯ;

**(5)** При констатиране на недостатъци, които не е открил по време на изпълнение на възложените строително-монтажни дейности и е констатирал в течение на гаранционните срокове, да поиска от него да ги поправи, без да дължи на същия заплащане за това.

**Чл. 6 ВЪЗЛОЖИТЕЛЯТ** се задължава да:

**(1)** Да заплати на **ИЗПЪЛНИТЕЛЯ** уговореното в договора възнаграждение в размера, сроковете и при условията, предвидени в него.

**(2 )** Да уведомява писмено **ИЗПЪЛНИТЕЛЯ** за проявилите се в гаранционните срокове недостатъци (дефекти) на извършеното в изпълнение на настоящия договор.

## ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл. 7 ИЗПЪЛНИТЕЛЯТ** е длъжен:

**(1)** Преди започване на СМР да изработи Информационна табела за строежа съгласно чл.13 от Наредба№2 от 22.03.2004г. за минималните изисквания за здравословни и безопасни условия на труд при извършване на СМР, чието съдържание се съгласува с Възложителя и уведомява за откриването на строителната площадка съответното поделение на Изпълнителна агенция "Главна инспекция по труда" и на Дирекцията за национален строителен контрол, като изпраща копие от съдържанието на информационната табела.

**(2)** Да извърши строителството като спазва предвиденото в инвестиционния проект и изискванията на строителните, техническите и технологичните правила и нормативи за съответните дейности.

**(3)** Да влага качествени материали, както и да извършва качествено строителните и монтажни работи.

**(4)** Да спазва законовите изисквания, свързани със строителството, включително относно опазването на околната среда и безопасността на строителните работи.

**(5)** Да спазва указанията на **ВЪЗЛОЖИТЕЛЯ,** както и на лицата, упражняващи строителен надзор и инвеститорски контрол за обекта.

**(6)** Да определи упълномощен свой представител, който да има правата и задълженията да го представлява пред **ВЪЗЛОЖИТЕЛЯ** по изпълнението на настоящия договор.

**(7)** Да уведомява **ВЪЗЛОЖИТЕЛЯ** за хода на изпълнението на отделните видове СМР, като осигури възможност на упълномощените представители на **ВЪЗЛОЖИТЕЛЯ** да упражняват контрол върху изпълнението на възложената работа.

**(8)** Да осигури изискващите се здравословни и безопасни условия на труд при изпълнение на ръководените от него строително-монтажни работи. Щетите, настъпили в резултат от неспазване на това задължение, са изцяло за сметка на **ИЗПЪЛНИТЕЛЯ.**

**(9)** Да отстрани за своя сметка всички недостатъци, открити при приемането на обекта, както и дефекти, появили се в гаранционните срокове, освен такива, възникнали в следствие на умишлена човешка намеса или при форсмажорни обстоятелства.

**Чл. 8 (1) ИЗПЪЛНИТЕЛЯТ** носи отговорност пред Възложителя, ако при извършването на СМР е допуснал отклонения от изискванията, предвидени в инвестиционния проект, или задължителни съгласно нормативните актове.

**(2) ИЗПЪЛНИТЕЛЯТ** носи пълна отговорност за безопасността на работниците и други лица, при изпълнение на всички видове работи и дейности на обекта съгласно действащите норми.

## ГАРАНЦИОННИ СРОКОВЕ И УСЛОВИЯ

**Чл. 9 (1)** Гаранционните срокове за извършените строително - ремонтни работи са съгласно определените в Наредба № 2/2003 г. за въвеждане в експлоатация на строежите в Република България и минимални гаранционни срокове за изпълнени СМР, съоръжения и строителни обекти и започват да текат от датата на въвеждане на строителния обект в експлоатация.

**(2)** Изпълнителят започва работа по отстраняване на възникналите повреди, констатираните скрити дефекти и некачествено изпълнение работи по време на гаранционния срок за своя сметка в срок до 10 (десет) работни дни, считано от датата на уведомяването му. Възложителят уведомява писмено изпълнителят за констатирането на повредата и срокът за отстраняването й на телефоните и адресите за контакт, приложени в офертата.

**(3)** В случай, че изпълнителят е обединение на физически и/или юридически лица, което не е самостоятелно юридическо лице и дейността му бъде прекратена в рамките на гаранционните срокове, при възникване на дефекти възложителят уведомява писмено някой от партньорите в обединението, който е длъжен да организира в срока по ал. 2 започването на работата по отстраняване на недостатъците за сметка на съдружниците в прекратеното обединение съобразно дела на тяхното участие.

**(4)** В случай, че Изпълнителят не отстрани за своя сметка появилите се дефекти в срока по ал. 2, Възложителят има право да ги отстрани за сметка на Изпълнителя, като Изпълнителят (или съответно когато е приложимо-лицата, участвали в прекратеното обединение- изпълнител) заплаща на Възложителя всички разходи за отстраняване на дефектите, както и обезщетение за всички вреди(претърпени загуби, и пропуснати ползи) от Възложителя.

## ОТГОВОРНОСТ И САНКЦИИ

**Чл. 10** В случай, че не извърши в срок възложеното му строителство, **ИЗПЪЛНИТЕЛЯТ** ще дължи на **ВЪЗЛОЖИТЕЛЯ** неустойка в размер на 0,1% от общата стойност на строително-монтажните работи, за всеки ден просрочие, но не повече от 20% от общата стойност на договора.

**Чл. 11 (1)** В хипотеза на пълно неизпълнение предмета на договора по вина на **ИЗПЪЛНИТЕЛЯ,** същият дължи на **ВЪЗЛОЖИТЕЛЯ** неустойка в размер на 20% от общата стойност на поръчката.

**(2)** Привиновно некачествено или неточно изпълнение на задълженията по настоящия договор, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 5 /пет/ % от стойността на договора.

## НЕПРЕОДОЛИМА СИЛА

**Чл. 12 (1)** Страните се освобождават от отговорност за неизпълнение на задълженията си, когато невъзможността за изпълнение на договора се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването й.

**(2)** Страната, засегната от непреодолима сила, е длъжна да предприеме всички необходими мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

**(3)** Докато трае непреодолимата сила, изпълнението на задължението се спира.

**(4)** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

**(5)** Липсата на парични средства не представлява непреодолима сила.

## ПРЕКРАТЯВАНЕ НА ДОГОВОРА

**Чл. 13** Договорът се прекратява в следните случаи:

1. с изпълнение на всички задължения на страните;

2. по взаимно писмено съгласие между страните;

3. при обективна невъзможност за изпълнение поради настъпване на обстоятелство, представляващо непреодолима сила;

4. едностранно от ВЪЗЛОЖИТЕЛЯ при условията на чл. 87 от ЗЗД при неизпълнение на задълженията по договора от страна на ИЗПЪЛНИТЕЛЯ.

**Чл. 14** При едностранно разваляне на договора от страна на **ВЪЗЛОЖИТЕЛЯ,** по реда на чл. 87 от ЗЗД **ИЗПЪЛНИТЕЛЯТ** дължи неустойка в размер на 20% върху стойността на договора.

**Чл. 15** Ако **ИЗПЪЛНИТЕЛЯТ** е изпълнил част от работата и по-нататъшното изпълнение се окаже невъзможно поради причини, за които **ИЗПЪЛНИТЕЛЯТ** и**ВЪЗЛОЖИТЕЛЯТ** не отговарят, **ИЗПЪЛНИТЕЛЯТ** има право да получи възнаграждение в размер само на изпълнената част от СМР.

## ДРУГИ УСЛОВИЯ

**Чл. 16**. Страните по този договор могат да го изменят единствено в случаите, допустими съгласно разпоредбите на българското законодателство.

**Чл. 17.** Всички съобщения и уведомления между страните, във връзка с изпълнението на настоящия договор, ще се извършват в писмена форма и ще са валидни, ако са подписани от упълномощените лица.

**Чл. 18**. За неуредените в настоящия договор въпроси се прилагат разпоредбите на действащото българското законодателство.

**Чл. 19**. Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще бъдат разрешавани по съдебен ред в съответствие с българското законодателство.

**Чл. 20**. В случай на противоречие между каквито и да било уговорки между страните и влезли в сила нормативни актове, приложими към предмета на договора, тези уговорки се считат за невалидни и се заместват от съответните разпоредби на нормативния акт, без това да влече нищожност на договора и на останалите уговорки между страните. Нищожността на някоя клауза от договора не води до нищожност на друга клауза или на договора като цяло.

**Чл. 21.** Офертата на ИЗПЪЛНИТЕЛЯ и Заданието за обществена поръчка са неразделна част от договора.

**ПРИЛОЖЕНИЯ:……………………….**

Настоящият договор се сключи в три еднообразни екземпляра, от които **два за ВЪЗЛОЖИТЕЛЯ и един за ИЗПЪЛНИТЕЛЯ.**

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**ПЛАМЕН СТОИЛОВ**

*Кмет на Община Русе ……………………………………..*

**САБИНА МИНКОВСКА**

*Началник отдел ФС*